ai4bharat/Pralekha huggingface dataset:
পরিবেশওঅরণ্যমন্ত্রক
মরু অঞ্চলের বিস্তার রুখতে দৃষ্টান্তমূলক পদক্ষেপ গ্রহণ করে ভারত অগ্রণী ভূমিকা পালন করবে : কেন্দ্রীয় পরিবেশ মন্ত্রী
নয়াদিল্লি, ১৭ জুন, ২০১৯
কেন্দ্রীয় পরিবেশমন্ত্রী শ্রী প্রকাশ জাভড়েকর বলেছেন, মরু অঞ্চলের সম্প্রসারণ রুখতে দৃষ্টান্তমূলক পদক্ষেপ গ্রহণ করে ভারত অগ্রণী ভূমিকা পালন করবে। বিশ্বের কোনও শক্তির কাছে মাথা নত না করে দেশের সুস্হায়ী উন্নয়নের অতীত ধারা বজায় রেখে ভারত মরু অঞ্চলের বিস্তার রুখতে সবরকম পদক্ষেপ নেবে। মরু অঞ্চলের বিস্তার রোধ ও খরা পরিস্হিতি মোকাবিলা সংক্রান্ত আর্ন্তজাতিক দিবস উদযাপন উপলক্ষে নতুন দিল্লীতে আজ এক অনুষ্ঠানে শ্রী জাভড়েকর জানান, ভারত আগামী ২৯ থেকে ১৪ আগস্ট পর্যন্ত জলবায়ুর পরিবর্তন মোকাবিলার লক্ষ্যে কনফারেন্সে অফ পার্টিজ-এ চতুর্দশ অধিবেশনের আয়োজন করবে।
মার্টির উর্বরতা ক্রমশ হ্রাস পাওয়ার দরুন দেশের প্রায় ৩০ শতাংশ ভৌগলিক এলাকা প্রভাবিত হচ্ছে উল্লেখ করে শ্রী জাভড়েকর বলেন, বিষয়টি নিয়ে ভারত অত্যন্ত সতর্ক রয়েছে এবং কনফারেন্স অফ পার্টিজ-এর আসন্ন অধিবেশনে এ ব্যাপারে ভারতের অবস্হান আগের মতোই বজায় থাকবে। তিনি আরও জানান, মাটির উর্বরতা হ্রাস প্রতিরোধে কেন্দ্রীয় সরকার প্রধানমন্ত্রী ফসল বিমা যোজনা, মৃত্তিকা স্বাস্হ্য কার্ড, মাটির স্বাস্হ্য বজায় রাখা, প্রধানমন্ত্রী কৃষি সিঞ্চায় যোজনা, প্রতিটি জলের ফোঁটায় আরও বেশি ফলসের মতো বিভিন্ন কর্মসূচি গ্রহণ করেছে। শ্রী জাভড়েকর এই দিবস উদযাপন উপলক্ষ্যে আজ কনফারেল্স অফ পার্টিজ-এর লোগো আনুষ্টানিক প্রকাশ করেন।
এই উপলক্ষ্যে নীতি আয়োগের কার্যনির্বাহী আধিকারিক শ্রী অমিতাভ কান্ত বলেন, মরু অঞ্চলের বিস্তার কার্যকরভাবে প্রতিরোধ করা সম্ভব। অবশ্য, এজন্য বিশ্ব সম্প্রদায়কে সম্ভাব্য সমাধানসূত্র খুঁজে বের করতে সক্রিয়ভাবে একজোট হয়ে এগিয়ে আসতে হবে। কেন্দ্রীয় পরিবেশ, বন ও জলবায়ু পরিবর্তন মন্ত্রকের সচিব শ্রী সি কে মিশ্র বলেন, এই দিনটি উদযাপনের মধ্য দিয়ে বিগত বছরগুলিতে ভারত ভূমি সম্পদ পরিচালনার ক্ষেত্রে যে অগ্রগতি করেছে তা প্রতিফলিত হয়ে থাকে।
শ্রী জাভড়েকর এই উপলক্ষে অরণ্য অঞ্চলের স্হায়িত্ব বজায় রাখতে একটি ফ্ল্যাগশিপ কর্মসূচির সূচনা করেন। ভারতে ‘বন চ্যালেঞ্জ’- এই কর্মসূচির মাধ্যমে ৫টি রাজ্যে বনাঞ্চলের পরিমাণ বজায় রাখতে সেরা পন্হা-পদ্ধতিগুলি গ্রহণ করা হয়েছে এবং সেই অনুযায়ী নজরদারি ব্যবস্হাও চালানো হয়েছে। এই কর্মসূচি ধীরে ধীরে দেশের বাকি অংশেও রূপায়ণ করা হবে বলেও তিনি জানান। ‘বন চ্যালেঞ্জ’ কর্মসূচির উদ্দেশ্য হল, ২০২০ সালের মধ্যে বিশ্বের ১৫০ মিলিয়ন হেক্টর জমিতে বনসৃজন। একইভাবে ২০৩০ সালের মধ্যে ৩৫০ মিলিয়ন হেক্টর জমি বনসৃজনের আওতায় নিয়ে আসা। ভারতও ২০২০ সালের মধ্যে ১৩ মিলিয়ন হেক্টর এবং ২০৩০এর মধ্যে আরও ৮ মিলিয়ন হেক্টর জমিতে বনসৃজনের লক্ষ্যমাত্রা গ্রহণ করেছে, যা এশিয়ার অন্যতম সর্ববৃহৎ কর্মসূচি হয়ে উঠতে চলেছে।
CG/BD/NS
(Visitor Counter : 736
প্রধানমন্ত্রীরদপ্তর
মহাপরিনির্বাণ দিবসে ডঃ বাবাসাহেব আম্বেদকর’কে প্রধানমন্ত্রীর শ্রদ্ধার্ঘ্য
নয়াদিল্লি, ০৬ ডিসেম্বর, ২০২২
প্রধানমন্ত্রী শ্রী নরেন্দ্র মোদী মহাপরিনির্বাণ দিবসে ডঃ বাবাসাহেব আম্বেদকর’কে শ্রদ্ধা নিবেদন করেছেন এবং দেশ সেবায় তাঁর ভূমিকাকে স্মরণ করেছেন।
এক ট্যুইট বার্তায় প্রধানমন্ত্রী বলেছেন, “মহাপরিনির্বাণ দিবসে ডঃ বাবাসাহেব আম্বেদকর’কে শ্রদ্ধা জানাই। দেশ সেবার জন্য তিনি চিরস্মরণীয় হয়ে থাকবেন। তাঁর সংগ্রাম লক্ষ লক্ষ মানুষের মনে আশার সঞ্চার ঘটিয়েছিল। ভারতকে তিনি এমন এক সংবিধান উপহার দিয়েছিলেন, যা কখনই ভুলবার নয়”।
PG/CB/SB
(
প্রধানমন্ত্রীরদপ্তর
উত্তর পূর্বাঞ্চলের জন্য ভারত গৌরব ট্রেনের ২১ মার্চ আনুষ্ঠানিক যাত্রা সূচনা নিয়ে প্রধানমন্ত্রীর প্রতিক্রিয়া
নয়াদিল্লি, ৬ মার্চ, ২০২৩
উত্তর পূর্বাঞ্চলের জন্য ২১ মার্চ ভারত গৌরব ট্রেনের আনুষ্ঠানিক যাত্রা সূচনা নিয়ে প্রধানমন্ত্রী শ্রী নরেন্দ্র মোদী সন্তোষ ব্যক্ত করেছেন। শ্রী মোদী বলেছেন, উত্তর পূর্বাঞ্চলকে আবিষ্কার করার আকর্ষণীয় সুযোগের ক্ষেত্রে এই যাত্রা আনন্দদায়ক এবং স্মরণীয় হয়ে থাকবে।
গুয়াহাটির বাইরেও উত্তর পূর্বাঞ্চলকে আবিষ্কারের লক্ষ্যে ভারতীয় রেল ভারত গৌরব ডিলাক্স বাতানুকুল পর্যটক ট্রেন চালানোর সিদ্ধান্ত নিয়েছে। ট্রেনটি আগামী ২১ মার্চ দিল্লি সফদরজঙ্গ রেলওয়ে স্টেশন থেকে যাত্রা শুরু করে অসমের গুয়াহাটি, শিবসাগর, জোরহাট, কাজিরাঙা, ত্রিপুরার ঊনকোটি, আগরতলা, উদয়পুর, নাগাল্যান্ডের ডিমাপুর, কোহিমা এবং মেঘালয়ের শিলং ও চেরাপুঞ্জি ১৫ দিনে সফর করবে। কেন্দ্রীয় সংস্কৃতি, পর্যটন এবং উত্তর পূর্বাঞ্চল এলাকার উন্নয়ন দপ্তরের মন্ত্রী শ্রী জি কিষান রেড্ডির ভারত গৌরব ট্রেনের আসন্ন যাত্রা নিয়ে এক ট্যুইটের উত্তরে প্রধানমন্ত্রী ট্যুইট করে বলেন;
“উত্তর পূর্বাঞ্চলকে আবিষ্কার করার অসাধারণ অভিজ্ঞতা অর্জনে এই যাত্রা আনন্দদায়ক এবং স্মরণীয় হয়ে থাকবে।”
PG/AB/NS
(
যোগাযোগওতথ্যপ্রযুক্তিমন্ত্রক
আইএসডি কল-এর ক্ষেত্রে প্রতারণার অভিযোগে ৩০টির মতো বেআইনি টেলিকম সংস্থার হদিশ পেল কেন্দ্রীয় টেলিযোগযোগ দপ্তর
নয়াদিল্লি, ২৮ সেপ্টেম্বর, ২০২২
গত চার মাসে এক বিশেষ অভিযান চালিয়ে দেশে ৩০টির মতো ভুয়ো টেলিকম সংস্থার হদিশ পেয়েছে কেন্দ্রীয় টেলিযোগাযোগ দপ্তর। অনুসন্ধানে প্রকাশ, এই প্রতারক সংস্থাগুলি ইন্টারনেট ব্যবহার করে গ্রাহকদের মোবাইল ও টেলিফোনে আন্তর্জাতিক কল বা আইএসডি-র ফাঁদ পাতছিল। এই ধরনের বেআইনি তৎপরতা দেশের টেলিযোগাযোগ ব্যবস্থার পক্ষে যেমন বিপজ্জনক, অন্যদিকে তেমনই সরকারের রাজস্ব অর্জনের পথেও এক বাধাবিশেষ হয়ে দাঁড়িয়েছিল। আইন বলবৎকারী সংস্থা এবং টিএসপি-র সঙ্গে এক ঘনিষ্ঠ সমন্বয়ের মাধ্যমে টেলিযোগাযোগ দপ্তর এই অভিযান চালায়।
দপ্তরের পক্ষ থেকে জনসাধারণের কাছে এই মর্মে আবেদন জানানো হয়েছে যে এই ধরনের বেআইনি কল সেন্টারের সন্ধান পাওয়া গেলে তা যেন সঙ্গে সঙ্গে সংশ্লিষ্ট কর্তৃপক্ষের নজরে আনা হয়। ভারতের মোবাইল ও ল্যান্ডলাইন নম্বরকে ব্যবহার করে যদি কোনরকম আন্তর্জাতিক কল-এর সন্ধান পাওয়া যায়, তবে তা যেন সঙ্গে সঙ্গে 1800110420 / 1963 – এই নম্বরে জানানো হয়।
(PG/SKD/DM
প্রধানমন্ত্রীরদপ্তর
প্রধানমন্ত্রী ৮০তম সর্বভারতীয় প্রিসাইডিং অফিসারদের সম্মেলনের সমাপ্তি অধিবেশনে ২৬শে নভেম্বর বক্তব্য রাখবেন
নতুন দিল্লি, ২৪শে নভেম্বর, ২০২০
প্রধানমন্ত্রী শ্রী নরেন্দ্র মোদী ২৬শে নভেম্বর বেলা ১২টা ৩০ মিনিটে ভিডিও কনফারেন্সের মাধ্যমে ৮০তম সর্বভারতীয় প্রিসাইডিং অফিসারদের সম্মেলনের সমাপ্তি অধিবেশনে বক্তব্য রাখবেন।
সর্বভারতীয় প্রিসাইডিং অফিসারদের প্রথম সম্মেলন হয়েছিল ১৯২১ সালে। এবছর প্রিসাইডিং অফিসারদের সম্মেলনের ১০০ বছর পূর্তি উদযাপিত হবে। শতবার্ষিকী উপলক্ষ্যে গুজরাটের কেভাডিয়ায় ২৫ ও ২৬শে নভেম্বর এবারের সম্মেলনের আয়োজন করা হয়েছে। এর মূল ভাবনা, “আইনসভা, কার্যনির্বাহী ও বিচার ব্যবস্থার মধ্যে সম্প্রতির সহযোগিতা – প্রাণবন্ত গণতন্ত্রের চাবিকাঠি”।
রাষ্ট্রপতি শ্রী রামনাথ কোবিন্দ, ২৫শে নভেম্বর এই সম্মেলনের উদ্বোধন করবেন। উপরাষ্ট্রপতি ও রাজ্যসভার চেয়ারম্যান শ্রী এম ভেঙ্কাইয়া নায়ডু, লোকসভার অধ্যক্ষ এবং সম্মেলনের চেয়ারপার্সন শ্রী ওম বিড়লা, গুজরাটের রাজ্যপাল শ্রী আচার্য দেবব্রত, গুজরাটের মুখ্যমন্ত্রী শ্রী বিজয় রূপানী এবং অন্যান্য বিশিষ্ট জনেরা এই সম্মেলনে উপস্থিত থাকবেন।
স্বাস্থ্যওপরিবারকল্যাণমন্ত্রক
কোভিড -১৯ টিকার যোগান সম্পর্কিত সর্বশেষ তথ্য
রাজ্য ও কেন্দ্রশাসিত অঞ্চলগুলিকে প্রায় ১৯৩ কোটি ৪ লক্ষেরও বেশি টিকার ডোজ পাঠানো হয়েছে
রাজ্য/কেন্দ্রশাসিত অঞ্চলগুলির কাছে ১৯ কোটি ৫৮ লক্ষেরও বেশি অব্যবহৃত টিকার ডোজ রয়েছে
নয়াদিল্লি, ২৮ এপ্রিল, ২০২২
কেন্দ্রীয় সরকার দেশ জুড়ে কোভিড-১৯ টিকাকরণে গতি ও পরিধি সম্প্রসারণে অঙ্গীকারবদ্ধ। দেশব্যাপী কোভিড-১৯ টিকাকরণের সূচনা হয় ২০২১ – এর ১৬ই জানুয়ারি। অবশ্য, সর্বজনীন কোভিড-১৯ টিকাকরণ শুরু হয় ২০২১ – এর ২১শে জুন থেকে। অধিক সংখ্যায় টিকার যোগান, রাজ্য/কেন্দ্রশাসিত অঞ্চলগুলিতে আগাম পরিকল্পনা গ্রহণে আগেভাগেই পর্যাপ্ত টিকা সরবরাহ এবং টিকা সরবরাহ-শৃঙ্খলকে আরও সুবিন্যস্ত করার মাধ্যমে টিকাকরণ অভিযানে সার্বিক অগ্রগতি হয়েছে।
দেশব্যাপী টিকাকরণ অভিযানের অঙ্গ হিসাবে কেন্দ্রীয় সরকার বিনামূল্যে রাজ্য/কেন্দ্রশাসিত অঞ্চলগুলিকে কোভিড টিকা দিয়ে আসছে। সর্বজনীন কোভিড-১৯ টিকাকরণ অভিযানে নতুন পর্যায়ে কেন্দ্রীয় সরকার টিকা উৎপাদক সংস্থাগুলির কাছ থেকে ৭৫ শতাংশ টিকা সংগ্রহ করে, তা নিখরচায় রাজ্য/কেন্দ্রশাসিত অঞ্চলগুলিকে সরবরাহ করে থাকে।
কেন্দ্রীয় সরকারের পক্ষ থেকে এবং রাজ্যের টিকা সংগ্রহকারী এজেন্সির মাধ্যমে সরাসরি সংগৃহীত ১৯৩ কোটি ৪ লক্ষ ২৪ হাজার ২৫টি টিকার ডোজ বিনামূল্যে রাজ্য ও কেন্দ্রশাসিত অঞ্চলগুলিকে সরবরাহ করা হয়েছে।
রাজ্য ও কেন্দ্রশাসিত অঞ্চলগুলির কাছে এখনও ১৯ কোটি ৫৮ লক্ষ ২২ হাজার ৫৭০টি টিকার ডোজ হাতে রয়েছে।
CG/BD/SB
(Visitor Counter : 68
বিদ্যুৎমন্ত্রক
শক্তি ক্ষেত্রে রূপান্তরের লক্ষ্যে ভারতের উদ্দেশ্য পূরণ নিয়ে রাজ্য/কেন্দ্রশাসিত অঞ্চলগুলির সঙ্গে ভার্চ্যুয়াল বৈঠক কেন্দ্রীয় বিদ্যুৎ মন্ত্রীর
নয়াদিল্লি, ১১ ফেব্রুয়ারি, ২০২২
কেন্দ্রীয় বিদ্যুৎ ও পুনর্নবীকরণযোগ্য শক্তি মন্ত্রী শ্রী আর কে সিং শক্তি ক্ষেত্রে রূপান্তরের লক্ষ্যে ভারতের উদ্দেশ্য পূরণ করার বিভিন্ন দিক নিয়ে রাজ্য/কেন্দ্রশাসিত অঞ্চলগুলির বিদ্যুৎ মন্ত্রী, বিভাগীয় মুখ্যসচিব ও অতিরিক্ত মুখ্যসচিবদের সঙ্গে আলোচনা করতে এক ভার্চ্যুয়াল বৈঠকে মিলিত হন। বৈঠকে বিদ্যুৎ মন্ত্রী জলবায়ু পরিবর্তন ও বিশ্ব উষ্ণায়নের মোকাবিলায় ভারতের লড়াইকে আরও জোরদার করতে প্রধানমন্ত্রীর অঙ্গীকারের কথা উল্লেখ করে অর্থনীতির সম্ভাব্য সব বিষয়ে শক্তি ক্ষেত্রের রূপান্তর সুনিশ্চিত করতে কেন্দ্র ও রাজ্যগুলির মধ্যে আরও নিবিড় সহযোগিতা গড়ে তোলার উপর জোর দেন। তিনি বলেন, দেশে কার্বন ঘনত্ব কমাতে কপ-২৬ শিখর সম্মেলনে প্রধানমন্ত্রী যে অঙ্গীকার করেছিলেন, তার সঙ্গে সঙ্গতি রেখেই এই বৈঠক আয়োজন করা হয়েছে। জলবায়ু পরিবর্তন মোকাবিলায় ভারতের অঙ্গীকার পূরণে রাজ্যগুলির সক্রিয় অংশগ্রহণ সুনিশ্চিত করার পাশাপাশি, প্রতিটি রাজ্য/কেন্দ্রশাসিত অঞ্চল কিভাবে শক্তি সাশ্রয়ের ধার্য লক্ষ্য পূরণ করতে পারে, তার রূপরেখা ঠিক করাই এই বৈঠকের উদ্দেশ্য।
অর্থনীতির সম্ভাব্য সব বিষয়ে দক্ষতার সঙ্গে শক্তিসম্পদের ব্যবহার বাড়াতে কেন্দ্র ও রাজ্য সরকারগুলির মধ্যে সহযোগিতামূলক প্রয়াস গ্রহণের উপর বিদ্যুৎ মন্ত্রী জোর দেন। তিনি বলেন, শক্তিসম্পদের সুদক্ষ পরিচালনা ও সংরক্ষণে রাজ্য-ভিত্তিক স্বতন্ত্র এজেন্সি গড়ে তুলতে হবে। রাজ্যগুলিকে ধার্য লক্ষ্যমাত্রা পূরণে প্রয়োজনীয় পদক্ষেপ গ্রহণেরও পরামর্শ দেন তিনি। বিদ্যুৎ মন্ত্রী বলেন, “আমরা এক নতুন ও আধুনিক ভারত গড়ে তোলার লক্ষ্যে কাজ করছি, যা বিদ্যুৎ ক্ষেত্রে সর্বাধুনিক ব্যবস্থা প্রণয়ন করা ছাড়া সম্ভব নয়। এই লক্ষ্যে আমরা রাজ্য ও কেন্দ্রশাসিত অঞ্চলগুলির সঙ্গে একযোগে কাজ করতে উৎসাহী”।
শ্রী সিং জোর দিয়ে বলেন, ভারত ২০২৪ সালের মধ্যে কৃষি ক্ষেত্রে ডিজেল জ্বালানীর ব্যবহার শূন্যতে নামিয়ে এনে পুনর্নবীকরণযোগ্য শক্তির প্রসারে অগ্রাধিকার দিচ্ছে। গ্লাসগোতে গত নভেম্বর মাসে জলবায়ু পরিবর্তন সম্পর্কিত কপ-২৬ শিখর সম্মেলনে প্রধানমন্ত্রী জলবায়ু পরিবর্তন মোকাবিলায় ভারতের পঞ্চামৃত বা পাঁচটি গুরুত্বপূর্ণ পদক্ষেপের কথা উল্লেখ করেছিলেন। এগুলি হ’ল – ভারত ২০৩০ সালের মধ্যে ৫০০ গিগাওয়াট জীবাশ্ম বহির্ভূত জ্বালানী উৎপাদনে সক্ষম হয়ে উঠবে; ভারত ২০৩০ সালের মধ্যে মোট বিদ্যুৎ চাহিদার ৫০ শতাংশই পুনর্নবীকরণযোগ্য শক্তির মাধ্যমে মেটাবে; ভারত এখন থেকে ২০৩০ সাল পর্যন্ত মোট কার্বন নিঃসরণের পরিমাণ ১ বিলিয়ন টন কমানোর লক্ষ্য স্থির করেছে; ভারত তার অর্থ-ব্যবস্থায় কার্বন ঘনত্ব ২০৩০ সাল নাগাদ ৪৫ শতাংশের নীচে নামিয়ে আনতে বদ্ধপরিকর; ২০৭০ সাল নাগাদ ভারত কার্বন নিঃসরণ শূন্যতে নামিয়ে আনতে সক্ষম হয়ে উঠবে।
বিদ্যুৎ মন্ত্রীর সঙ্গে বৈঠকে ব্যুরো অফ এনার্জি এফেশিয়েন্সির মহানির্দেশক রাজ্যস্তরে কার্বন নিঃসরণের পরিমাণ কমাতে কি ধরনের ব্যবস্থা গ্রহণ করা যেতে পারে, সে সম্পর্কে বিস্তারিত বিবরণ পেশ করেন। সাম্প্রতিক বছরগুলিতে রাজ্যস্তরে বিদ্যুতের সুদক্ষ পরিচালনায় কি ব্যবস্থা গ্রহণ করা হয়েছে, সে সম্পর্কে রাজ্য/কেন্দ্রশাসিত অঞ্চলের আধিকারিকরা জানান। বৈঠকে জানানো হয়, বিদ্যুতের সুদক্ষ ব্যবহার বাড়াতে স্বতন্ত্র কর্মপরিকল্পনা প্রণয়নে ব্যুরো অফ এনার্জি এফিশিয়েন্সি প্রতিটি রাজ্যকে সাহায্য করবে।
CG/BD/SB
(Visitor Counter : 163
বিদ্যুৎমন্ত্রক
কেন্দ্রীয় শক্তি মন্ত্রীর বিদ্যুৎ ক্ষেত্রে প্যান-ইন্ডিয়া রিয়েল টাইম মার্কেটের সূচনা;
ভারতীয় বিদ্যুৎ বাজার আরও বেশি রিয়েল টাইম-ভিত্তিক হয়ে ওঠার পথে
নয়াদিল্লি, ০৩ জুন, ২০২০
কেন্দ্রীয় বিদ্যুৎ ও পুনর্নবীকরণযোগ্য শক্তি প্রতিমন্ত্রী শ্রী আর কে সিং নতুন দিল্লিতে ভিডিও কনফারেন্সের মাধ্যমে বিদ্যুৎ-নির্ভর প্যান-ইন্ডিয়া রিয়েল টাইম মার্কেটের সূচনা করেছেন। এর ফলে, ভারতীয় বিদ্যুৎ বাজার, বিশ্বের যেকটি হাতে গোণা রিয়েল টাইম বাজার ব্যবস্থা রয়েছে, তার সঙ্গে যুক্ত হ’ল।
এই উপলক্ষে শ্রী সিং বলেন, রিয়েল টাইম বাজার ব্যবস্থায় এমন এক সুসংবদ্ধ বিনিময় ব্যবস্থা গড়ে তোলা সম্ভব হবে, যার ফলে সারা দেশের ক্রেতা ও বিক্রেতারা তৎক্ষণাৎ তাঁদের বিদ্যুৎ সংক্রান্ত প্রয়োজনীয় চাহিদা মেটাতে পারবেন। এছাড়াও, বিদ্যুৎ-নির্ভর এই বাজার ব্যবস্থা বিদ্যুৎ বন্টন প্রক্রিয়ায় আরও স্বচ্ছতা ও নমনীয়তা নিয়ে আসবে, যার ফলে অতিরিক্ত বিদ্যুতের আরও বেশি সদ্ব্যবহার সম্ভব হবে।
রিয়েল টাইম মার্কেট ব্যবস্থা ডবল সাইডেড ক্লোজড অবশন-ভিত্তিক দৈনিক প্রতি ৩০ মিনিটে বাজারের বিভিন্ন তথ্য জনসমক্ষে তুলে ধরবে। এর ফলে, ক্রেতা-বিক্রেতারা প্রতি ১৫ মিনিটে একটি করে ব্লকে বিদ্যুৎ ক্রয়-বিক্রয় সংক্রান্ত দরপত্র আহ্বান করতে পারবেন। এমনকি, প্রস্তাবিত এই ব্যবস্থা বিদ্যুৎ বন্টন সংস্থাগুলির জন্য অতিরিক্ত বিদ্যুতের চাহিদা মেটানোর সময় বিকল্প ব্যবস্থা হিসাবে কাজ করবে। সেই সঙ্গে, বাজারে প্রতিযোগিতা আরও বৃদ্ধি পাবে। রিয়েল টাইম বাজার ব্যবস্থায় দ্রুত লেনদেন ও লেনদেন সংক্রান্ত বিষয়গুলির নিষ্পত্তিতে ন্যাশনাল লোড ডেসপ্যাচ সেন্টার  বিদ্যুৎ বন্টনকারী সংস্থাগুলির সঙ্গে সমন্বয় বজায় রেখে বিদ্যুতের চাহিদা ও যোগানে ভারসাম্য বজায় রাখতে সাহায্য করবে।
কেন্দ্রীয় সরকার ২০২২ সালের মধ্যে ১৭৫ গিগাওয়াট পুনর্নবীকরণযোগ্য শক্তি উৎপাদনের লক্ষ্য স্থির করেছে। নতুন এই রিয়েল টাইম মার্কেট ব্যবস্থার বিদ্যুৎ গ্রিডে পরিবহণের বোঝা কমাতে সাহায্য করবে। এমনকি, বিদ্যুতের ব্যাপক চাহিদার সময় গ্রিডে পুনর্নবীকরণযোগ্য শক্তি সরবরাহ করা সহজ হয়ে উঠবে। এর ফলে, গ্রিডে পুনর্নবীকরণযোগ্য শক্তির যোগান আরও বাড়বে। বিদ্যুৎ বন্টন সংস্থাগুলিও রিয়েল টাইম মার্কেট ব্যবস্থার ওপর ভিত্তি করে চাহিদা অনুযায়ী বিদ্যুৎ সংগ্রহ এবং ব্যবহার না হওয়া অতিরিক্ত বিদ্যুৎ অন্য ক্ষেত্রে কাজে লাগানোর জন্য সহজেই পাঠাতে পারবে। নতুন এই ব্যবস্থার ফলে, বিদ্যুৎ বন্টন সংস্থা সহ সংশ্লিষ্ট সবপক্ষই সমান লাভবান হবে।
(CG/BD/SB
প্রধানমন্ত্রীরদপ্তর
গোয়া সোলার রুফটপ পোর্টালটির প্রশংসা করলেন প্রধানমন্ত্রী
নয়াদিল্লি, ২ এপ্রিল, ২০২৩
প্রধানমন্ত্রী শ্রী নরেন্দ্র মোদী বলেছেন যে সৌরশক্তি আহরণে গোয়া সোলার রুফটপ পোর্টালটি একটি সুচিন্তিত পদক্ষেপ। নিরন্তর উন্নয়ন প্রচেষ্টাকে তা আরও উৎসাহিত করবে। সোলার রুফটপ অনলাইন পোর্টালgoasolar.in-টি তৈরি করেছে গোয়া এনার্জি ডেভেলপমেন্ট এজেন্সি। নতুন ও পুনর্নবীকরণযোগ্য জ্বালানি এবং বিদ্যুৎ দপ্তরের সঙ্গে সহযোগিতাক্রমে এটি উদ্ভাবিত হয়েছে।
গোয়ার মুখ্যমন্ত্রী ডঃ প্রমোদ সাওয়ান্তের একগুচ্ছ ট্যুইট বার্তার উত্তরে প্রধানমন্ত্রী যে বার্তাটি পাঠিয়েছেন তাতে তিনি বলেছেন – “সৌরশক্তি আহরণ এবং নিরন্তর উন্নয়ন প্রচেষ্টাকে জোরদার করে তোলার ক্ষেত্রে এটি একটি বেশ ভালো পদক্ষেপ।”
PG/SKD/DM/
Attachments area
Preview YouTube video Madhavpur Mela is a manifestation of the spirit of Ek Bharat, Shreshtha Bharat: PM Modi
(
ক্ষুদ্র, অতিক্ষুদ্রওমাঝারিশিল্পমন্ত্রক
উৎপাদনশীলতা এবং প্রতিযোগিতা বৃদ্ধির জন্য “উত্তর – পূর্বাঞ্চল এবং সিকিমে এমএসএমই –র প্রচার” শীর্ষক কেন্দ্রীয় প্রকল্পের বিষয়ে নতুন নির্দেশিকা
নতুন দিল্লি, ২ জুন, ২০২২
কেন্দ্রীয় সরকার “উত্তর – পূর্বাঞ্চল এবং সিকিমে এমএসএমই –র প্রচার” শীর্ষক কেন্দ্রীয় প্রকল্পের বিষয়ে নতুন নির্দেশিকা অনুমোদন করেছে। এই প্রকল্প পঞ্চদশ অর্থ কমিশনের মেয়াদকালে বাস্তবায়িত হবে। উত্তর – পূর্বাঞ্চল এবং সিকিমে অতিক্ষুদ্র, ক্ষুদ্র ও মাঝারি শিল্পোদ্যোগ  ক্ষেত্রের দক্ষতা বৃদ্ধির পাশাপাশি উৎপাদনশীলতা ও প্রতিযোগিতা বৃদ্ধির জন্য আর্থিক সহায়তা দানের পরিকল্পনা করা হয়েছে এই প্রকল্পে।
বর্তমানে ছোট প্রযুক্তি কেন্দ্রের আধুনিকীকরণ এবং নতুন করে তৈরির জন্য রাজ্য সরকারকে আর্থিক সহায়তা দেওয়া হবে। উত্তর – পূর্বাঞ্চল ও সিকিমে পাওয়া যায় এমন ধরণের ফল, মশলা, কৃষি ও বনজ সামগ্রী, রেশম চাষ এবং বাঁশ ইত্যাদির মতো প্রাকৃতিক সম্পদের উৎপাদন, পরীক্ষা, প্যাকেটজাত করা, গবেষণা ও উন্নয়ন এবং এই ধরণের প্রক্রিয়ার উদ্ভাবন ও প্রশিক্ষণের সুবিধার্থে গুরুত্ব দেওয়া হয়েছে এই প্রকল্পে।এখানে কেন্দ্রীয় সরকার মোট প্রকল্প ব্যয়ের ৯০ শতাংশ আর্থিক সহায়তা দেবে।
পাশাপাশি বর্তমান নতুন শিল্পাঞ্চল / ফ্ল্যাটেট ফ্যাক্টরি কমপ্লেক্সের উন্নতি সাধন এবং তৈরির জন্য কেন্দ্রীয় সরকার আর্থিক সাহায্য দেবে। এক্ষেত্রেও মোট খরচের ৯০ শতাংশ সাহায্য মিলবে। পর্যটন ক্ষেত্রের বিকাশে সাহায্য করা হবে। সাধারণ পরিষেবা যেমন রান্না ঘর, বেকারী, লন্ড্রি ও ড্রাইক্লিনিং, হিমঘর, তথ্য প্রযুক্তি পরিকাঠামো, পানীয় জল, স্থানীয় পণ্যের জন্য প্রদর্শনী কেন্দ্র,সাংস্কৃতিক কর্মকান্ডের জন্য পরিকাঠামো তৈরি ইত্যাদি ক্ষেত্রে সাহায্য করা হবে। তবে, এই সবগুলির ক্ষেত্রে স্থানীয় এমএসএমই-কে যুক্ত থাকতে হবে। এক্ষেত্রেও খরচের ৯০ শতাংশ পর্যন্ত সাহায্য মিলবে।
এই প্রকল্পের নতুন নির্দেশিকার বিষয়ে তথ্য জানতে www.dcmsme.gov.in এই লিঙ্কে ক্লিক করুন।
CG/SS/SFS
(Visitor Counter : 96
প্রধানমন্ত্রীরদপ্তর
বেঞ্জামিন নেতানইয়াহু এবং ইজরালবাসীকে হানুক্কাহ-এর শুভেচ্ছা প্রধানমন্ত্রীর
নয়াদিল্লি, ১৮ ডিসেম্বর ২০২২
বেঞ্জামিন নেতানইয়াহু, ইজরায়েলবাসী এবং বিশ্বজুড়ে যাঁরা এই আলোর উৎসব উদযাপন করছেন, প্রধানমন্ত্রী শ্রী নরেন্দ্র মোদী তাঁদের হানুক্কাহ-এর শুভেচ্ছা জানিয়েছেন।
প্রধানমন্ত্রী এক ট্যুইটে বলেছেন –
“আমার বন্ধু বেঞ্জামিন নেতানইয়াহু, ইজরায়েলের বন্ধুসকল এবং সারা বিশ্বজুড়ে যাঁরা এই আলোর উৎসব উদযাপন করছেন তাঁদের হানুক্কাহ-এর শুভেচ্ছা জানাই। চ্যাগ সামেয়াহ”
(PG/AB/DM
ক্রেতা, খাদ্যএবংগণবন্টনমন্ত্রক
সরকারি সংস্থাগুলির গম সংগ্রহের পরিমাণ গত বছরের পরিমাণকে ছাড়িয়ে গেছে
নয়াদিল্লী, ২৫ মে, ২০২০
সরকারি সংস্থাগুলির গম সংগ্রহের পরিমাণ গত বছরের গম সংগ্রেহের পরিমাণকে ছাড়িয়ে গেছে। সংস্থাগুলিতে গত বছরে গম সংগ্রহের পরিমাণ ছিল ৩৪১.৪১ লক্ষ মেট্রিক টন। চলতি বছরে ২৪শে মে পর্যন্ত পাওয়া তথ্য অনুয়ায়ী গম সংগ্রহের পরিমাণ দাঁড়িয়েছে ৩৪১.৫৬ লক্ষ মেট্রিক টন ।কোভিড-১৯ ভাইরাস সংক্রমণ এবং দেশব্যাপী লকডাউনের মতো সমস্ত প্রতিবন্ধকতাকে ছাপিয়ে এই গম সংগ্রহের পরিমাণ বেড়েছে। সাধারণত প্রতি বছর মার্চ মাসের শেষের দিকে গম চাষ শুরু হয় এবং এপ্রিল মাসের প্রথম সপ্তাহ থেকে তা সংগ্রহ করা হয়। কিন্তু এ বছর ২৪ তারিখ মধ্য রাত থেকে লকডাউন জারি হওয়ার ফলে সমস্ত কার্যকলাপ স্থগিত হয়ে যায়। এদিকে ততদিনে ফসল পাকতে শুরু করে এবং ফসল তোলার উপযুক্ত হয়ে যায়। তাই সব দিক বিবেচনা করে ভারত সরকার লকডাউন সময়কালে কৃষি ও সেই সম্পর্কিত কাজকর্ম শুরু করার ক্ষেত্রে শিথিলতা দেয় যাতে বেশিরভাগ রাজ্যই ১৫ই এপ্রিলের পর থেকে গম সংগ্রহ করতে পারে। হরিয়ানায় কিছুটা দেরিতে হলেও, ২০ এপ্রিলের পর থেকে গম সংগ্রহের কাজ শুরু হয়েছে।
এই কাজে সময় সবথেকে বড় সমস্যা ছিল মহামারী সময় কালে নিরাপদ দূরত্ব বজায় রেখে গম সংগ্রহ সুনিশ্চিত করা।তাই সচেতনতা বৃদ্ধি, সামাজিক দূরত্ব বজায় রাখা এবং প্রযুক্তির বহুমাত্রিক ব্যবহারের মাধ্যমে এই সমস্যার সমাধান করা গেছে। একাধিক গম সংগ্রহ কেন্দ্র তৈরি করা হয় যাতে কৃষকদের ভিড় এড়ানো যায় এবং কৃষকরা আলাদা-আলাদা ভাবে গম সংগ্রহ কেন্দ্রে আসতে পারেন। এজন্য গ্রাম পঞ্চায়েত স্তরেও নতুন কেন্দ্র গড়ে তোলা হয়েছিল। প্রযুক্তি ব্যবহার করে কৃষকদের পণ্য আনার জন্য নির্দিষ্ট তারিখ এবং স্থান আগে থেকেই জানিয়ে দেওয়া হয়েছিল। একইসঙ্গে সামাজিক দূরত্বের নিয়মবিধি, স্যানিটাইজেশনের কাজও সঠিকভাবে করা হয়েছিল। প্রতিদিন নিলামের সময় কেবলমাত্র ফসলের সঙ্গে সরাসরি যুক্ত ব্যক্তিদেরই উপস্থিত থাকার অনুমতি দেওয়া হয়।
এই ভাইরাস সংক্রমণের জেরে গম সংগ্রহের ক্ষেত্রে তিনটি বড় সমস্যা ছিল। সমস্ত পাটকল বন্ধ থাকায় গম কেনার পর তা পাটের ব্যাগে ভর্তি করার ক্ষেত্রে সমস্যা দেখা দেয়। কিছু কিছু ক্ষেত্রে এই সমস্যা মোকাবিলায় কঠোর শর্তবিধি মেনে প্লাস্টিকের ব্যাগ ব্যবহার করা হয়। দেশের কোথাও যাতে প্যাকেজিং উপকরণের অভাবে গম ক্রয় বন্ধ না হয়ে যায় তা সুনিশ্চিত করা হয়। এর পাশাপাশি আর একটি সমস্যা দেখা দেয়, প্রধান গম উৎপাদক রাজ্যে অসময়ে বৃষ্টির ফলে গম জলের সংস্পর্শে এসে পচতে শুরু করে। এমনকি কৃষকদের গম মজুত করার ক্ষেত্রেও সমস্যা দেখা দিয়েছিল। এক্ষেত্রে ভারত সরকারের ফুড কর্পোরোশন অফ ইন্ডিয়া দ্রুত হস্তক্ষেপ করে এবং বিশদে বিশ্লেষণ করার পর কৃষকরা যাতে কোনো সমস্যায় না পড়েন তা সুনিশ্চিত করে। তৃতীয় সমস্যাটি ছিল শ্রমিকের সমস্যা। করোনা ভাইরাসের ভয়ে জনসাধারণের মধ্যে ভয় তৈরি হয়েছিল। রাজ্য প্রশাসন স্থানীয় স্তরে একাধিক আত্মবিশ্বাস মূলক ব্যবস্থা গ্রহণের মাধ্যমে এই ভয় কাটাতে উদ্যোগ নিয়েছিল। শ্রমিকদের সুরক্ষা নিশ্চিত করার জন্য মাস্ক, স্যানিটাইজার ও অন্যান্য সতকর্তামূলক ব্যবস্থা গ্রহণ করা হয়েছিল।
ভারত সরকার, এফসিআই, রাজ্য সরকার এবং তাদের এজেন্সিগুলির সমন্বিত প্রয়াসের ফলে সমস্ত উদ্বৃত্ত রাজ্য থেকে সুষ্ঠুভাবে গম সংগ্রহ সম্পন্ন করা গেছে। একইসঙ্গে কৃষকদের যথাযথ সাহায্য এবং কেন্দ্রীয় ভান্ডারে পুনরায় গম মজুত করা সম্ভব হয়েছে।
(CG/SS/NS
কেন্দ্রীয়মন্ত্রিসভা
কৃষি ও সংশ্লিষ্ট ক্ষেত্রে সহযোগিতা সংক্রান্ত ভারত ও মিশরের মধ্যে সমঝোতা স্মারকপত্রে কেন্দ্রীয় মন্ত্রিসভার অনুমোদন
নয়াদিল্লি, ১২ সেপ্টেম্বর, ২০১৮
প্রধানমন্ত্রী শ্রী নরেন্দ্র মোদীর পৌরহিত্যে কেন্দ্রীয় মন্ত্রিসভার বৈঠকে ভারত ও মিশরের মধ্যে কৃষি ও সংশ্লিষ্ট ক্ষেত্রে সহযোগিতার জন্য একটি সমঝোতাপত্র স্বাক্ষর করার বিষয়টি অনুমোদিত হয়েছে। এই সমঝোতায় গম এবং বাজরার মতো কৃষি ফসল উৎপাদনের ক্ষেত্রে সহযোগিতা, কৃষিক্ষেত্রে ব্যবহৃত জৈব প্রযুক্তি, ন্যানো প্রযুক্তি, সেচ এবং জল পরিচালন প্রযুক্তির মতো বিষয়ে সহযোগিতার সংস্হান রয়েছে। অন্যদিকে জল সংরক্ষণ, ক্ষুদ্র সেচ প্রযুক্তি, শক্তি উৎপাদনে কৃষি বর্জ্য ব্যবহার প্রযুক্তি, খাদ্য নিরাপত্তা, উদ্যান পালন, জৈব কৃষি, পশুপালন, ডেয়ারী, মৎস চাষ, মাছ ও পশুর খাবার উৎপাদন, প্রাণীজাত পণ্যদ্রব্যের মূল্য সংযোজন, স্যানিটারি পণ্যদ্রব্য এবং বৃক্ষ ও প্রাণীজাত দ্রব্যের ব্যবসায়িক লেনদেন, ক্ষুদ্র কৃষি যন্ত্রপাতি, কৃষিপণ্য, ব্যবসা ও লেনদেন, ফসল তোলার আগে ও পরের উন্নত কৃষি পদ্ধতি, খাদ্যপ্রযুক্তি এবং প্রক্রিয়াকরণের মতো বিষয়েও দুই দেশের মধ্যে সহযোগিতার কথা এই সমঝোতাতে বলা হয়েছে। অন্যদিকে কৃষিক্ষেত্রে বাণিজ্য ও বিনিয়োগ, মেধা সম্পদ সম্পর্কে ইস্যু, বীজ ক্ষেত্রের কৃৎকৌশল, পরিকাঠামো উন্নয়ন সহ কৃষি সংশ্লিষ্ট ক্ষেত্রের অন্যান্য বিষয়েও সহযোগিতার সংস্হান রাখা হয়েছে এই সমঝোতায়। এছাড়া দুই দেশের মধ্যে বিশেষজ্ঞ ও বিজ্ঞানী গবেষকদের সফর যাতাযাত ; কৃষিতথ্য এবং বৈজ্ঞানিক বইপত্র-জার্নাল-পরিসংখ্যান বিনিময় ; কৃষি প্রযুক্তি এবং বীজাঙ্কুর বিনিময় যৌথ উদ্যোগে কৃষি সংক্রান্ত সেমিনার, কর্মশালা ও অন্যান্য আলোচনাসভার আয়োজনের সংস্হান এই সমঝোতার মধ্যে রয়েছে। দু দেশের মধ্যে দ্বিপাক্ষিক পর্যায়ে কৃষি সংক্রান্ত বিষয়ে সহযোগিতা বৃদ্ধির লক্ষ্যে একটি যৌথ কর্মীগোষ্ঠী গড়ার কথা বলা হয়েছে। এই কর্মীগোষ্ঠী প্রতি বছর বৈঠকের মধ্য দিয়ে যৌথ উদ্যোগের কর্মসূচী নির্ধারণ করবে এবং সেগুলি রূপায়ণের উদ্যোগ নেবে।
CG/PB/NS/…
(Visitor Counter : 226
মানবসম্পদবিকাশমন্ত্রক
১৪ হাজার ৫০০টি পিএম শ্রী বিদ্যালয় অনুকরণযোগ্য হয়ে উঠবে এবং অন্যান্য স্কুলগুলিকে দিশা দেখাবে
নয়াদিল্লি, ০২ অগাস্ট, ২০২৩
২০২০’র জাতীয় শিক্ষা নীতির বাস্তবায়নের অঙ্গ হিসেবে কেন্দ্রীয় মন্ত্রিসভা ৭ সেপ্টেম্বর একটি প্রস্তাব অনুমোদন করে। এই প্রস্তাব অনুসারে, কেন্দ্রীয় সরকারের সহায়তায় প্রধানমন্ত্রী স্কুলস্ ফর রাইজিং ইন্ডিয়া বা পিএম শ্রী প্রকল্প কার্যকর করার সিদ্ধান্ত নেওয়া হয়। এই প্রকল্পে পিএম শ্রী বিদ্যালয়গুলিকে অনুকরণযোগ্য বিদ্যালয় হিসেবে গড়ে তোলা হবে। এই বিদ্যালয়গুলি পার্শ্ববর্তী স্কুলগুলিকে দিশা দেখাবে।
এই প্রকল্প অনুসারে, কেন্দ্রীয় সরকার/রাজ্য সরকার/কেন্দ্রশাসিত অঞ্চল/স্থানীয় প্রশাসন পরিচালিত স্কুলগুলির মধ্যে ১৪ হাজার ৫০০রও বেশি স্কুলকে পিএম শ্রী স্কুল হিসেবে গড়ে তোলা হবে। প্রথম পর্বে ২৭টি রাজ্য ও কেন্দ্রশাসিত অঞ্চলের কেন্দ্রীয় বিদ্যালয়, নবোদয় বিদ্যালয় সহ মোট ৬ হাজার ২০৭টি বিদ্যালয়কে পিএম শ্রী স্কুল হিসেবে উন্নীত করা হবে। ৩৫ লক্ষেরও বেশি ছাত্রছাত্রী এর সুফল পাবে।
রাজ্যসভায় আজ এক প্রশ্নের লিখিত জবাবে এই তথ্য জানিয়েছেন কেন্দ্রীয় শিক্ষা প্রতিমন্ত্রী শ্রীমতী অন্নপূর্ণা দেবী।
CG/CB/SB
(Visitor Counter : 30
প্রধানমন্ত্রীরদপ্তর
শহীদ ভগৎ সিং – এর জন্ম জয়ন্তীতে প্রধানমন্ত্রীর শ্রদ্ধার্ঘ্য
নয়াদিল্লি, ২৮ সেপ্টেম্বর, ২০২১
প্রধানমন্ত্রী শ্রী নরেন্দ্র মোদী শহীদ ভগৎ সিং-এর জন্ম জয়ন্তীতে শ্রদ্ধা জ্ঞাপন করেছেন। এক ট্যুইটে প্রধানমন্ত্রী বলেছেন, “মহান স্বাধীনতা সংগ্রামী শহীদ ভগৎ সিং-এর জন্ম বার্ষিকীতে বিনম্র শ্রদ্ধাঞ্জলি। নির্ভীক ভগৎ সিং প্রত্যেক ভারতীয়র হৃদয়ে রয়েছেন। তাঁর সাহসী ত্যাগ স্বীকার অগণিত মানুষের মধ্যে দেশপ্রেমের স্ফুলিঙ্গ জ্বালিয়েছিল। আমি তাঁর জন্ম জয়ন্তীতে প্রণাম জানাই এবং তাঁর মহৎ আদর্শের কথা স্মরণ করি”।
CG/SS/SB
(
বস্ত্রমন্ত্রক
বস্ত্র ক্ষেত্রে দক্ষতা বৃদ্ধির জন্য ‘সমর্থ’ প্রকল্প নিয়ে বৈঠক
নয়াদিল্লি, ১৫ মে, ২০১৮
বস্ত্র ও পোশাক ক্ষেত্রে দক্ষতা বৃদ্ধির লক্ষ্যে ‘সমর্থ’ প্রকল্প সম্পর্কে সংশ্লিষ্ট সবপক্ষের অবগতির জন্য সোমবার নতুন দিল্লিতে এক বৈঠকের আয়োজন করা হয়। বৈঠকে পৌরহিত্য করেন কেন্দ্রীয় বস্ত্রবয়ন মন্ত্রী শ্রীমতী স্মৃতি জুবিন ইরানি। নতুন এই প্রকল্প চালু করার উদ্দেশ্য হ’ল – বস্ত্র ও পোশাক শিল্পে লাভজনক ও ধারাবাহিক কর্মসংস্থানের জন্য যুবক-যুবতীদের দক্ষ করে তোলা।
বস্ত্র ও পোশাক শিল্পের সঙ্গে যুক্ত বিভিন্ন ব্যক্তি ও সংস্থা ইতিপূর্বেই পুরনো প্রকল্পগুলি রূপায়ণের ক্ষেত্রে যে সমস্ত সমস্যার সম্মুখীন হয়েছেন, তা নিয়ে বৈঠকে আলোচনা হয়। বস্ত্র ক্ষেত্রের উন্নতিতে ও দক্ষতা বিকাশে নতুন ‘সমর্থ’ প্রকল্প কিভাবে অবদান রাখতে পারে, সে বিষয়েও বৈঠকে আলোচনা করা হয়। উল্লেখ করা যেতে পারে যে, গত বছর ২০ ডিসেম্বর কেন্দ্রীয় মন্ত্রিসভার অর্থনৈতিক কমিটির বৈঠকে ‘সমর্থ’ প্রকল্প অনুমোদিত হয়েছিল।
নতুন এই প্রকল্পের মাধ্যমে তিন বছরে  ১০ লক্ষ ব্যক্তিকে দক্ষতা বৃদ্ধির প্রশিক্ষণ দেওয়ার লক্ষ্যমাত্রা ধার্য হয়েছে। এর মধ্যে ৯ লক্ষ ব্যক্তিকে সংগঠিত ক্ষেত্রের জন্য এবং ১ লক্ষ ব্যক্তিকে পরম্পরাগত শিল্পের জন্য প্রশিক্ষণ দেওয়া হবে। প্রকল্প রূপায়ণে খরচ ধরা হয়েছে ১ হাজার ৩০০ কোটি টাকা
CG/BD/SB……
(Visitor Counter : 39
আবাসনএবংশহরাঞ্চলেরদারিদ্র্যদূরীকরণমন্ত্রক
কোচিতে ৪-৯ সেপ্টেম্বর আয়োজিত হবে আর্বান মোবিলিটি ইন্ডিয়া  সম্মেলন ও প্রদর্শনী
নয়াদিল্লি, ০৩ নভেম্বর, ২০২২
কোচিতে ৪-৯ সেপ্টেম্বর আয়োজিত হবে আর্বান মোবিলিটি ইন্ডিয়া  সম্মেলন ও প্রদর্শনী। পঞ্চদশ এই সম্মেলনে যৌথভাবে উদ্বোধন করবেন কেন্দ্রীয় আবাসন ও নগরোন্নয়ন মন্ত্রী শ্রী হরদীপ সিং পুরী এবং কেরালার মুখ্যমন্ত্রী শ্রী পিনারাই বিজয়ন। কেরালার গ্র্যান্ড হায়াত কোচি হোটেলে তিন দিনের এই সম্মেলনের আয়োজন করছে নগর ও আবাসন মন্ত্রক এবং কেরালা সরকার। কেন্দ্র ও রাজ্য সরকারগুলির প্রধান আধিকারিকরা, মেট্রো রেল কোম্পানীর ম্যানেজিং ডিরেক্টর, আন্তর্জাতিক বিশেষজ্ঞ শিক্ষাবিদ ও পড়ুয়া সহ বহু বিশিষ্ট ব্যক্তি এই সম্মেলনে অংশ নেবেন।
এই সম্মেলন জাতীয় ও আন্তর্জাতিক স্তরের বিশেষজ্ঞদের এক ছাতার তলায় নিয়ে আসার সুযোগ করে দেবে। এবারের আর্বান মোবিলিটি ইন্ডিয়া সম্মেলন ও প্রদর্শনীর মূল ভাবনা আজাদি “Azadi@75 – Sustainable AatmaNirbhar Urban Mobility” বা স্বাধীনতার ৭৫ বছরে সুসংহত আত্মনির্ভর নাগরিক চলাচল। এটি শহরাঞ্চলে উন্নতমানের যানবাহন ব্যবস্থা চালু করতে ও আধুনিক যানবাহনের নকশা তৈরিতে বিশেষ ভূমিকা রাখবে।
PG/PM/NS
(Visitor Counter : 135